תקנות הספרייה הלאומית (גישה לציבור לעותקים לצורכי שימור של אתרי אינטרנט ושל יצירות המצויות בהם)

{{ח:התחלה}}
{{ח:כותרת|תקנות הספרייה הלאומית (גישה לציבור לעותקים לצורכי שימור של אתרי אינטרנט ושל יצירות המצויות בהם), התשע״ט–2018}}

{{ח:פתיח-התחלה}}
{{ח:תיבה|ק״ת תשע״ט, 310|תקנות הספרייה הלאומית (גישה לציבור לעותקים לצורכי שימור של אתרי אינטרנט ושל יצירות המצויות בהם), התשע״ט–2018}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הספרייה הלאומית#סעיף 23|סעיף 23(א)(4)}} {{ח:חיצוני|חוק הספרייה הלאומית|לחוק הספרייה הלאומית, התשס״ח–2007}} (להלן – החוק), ובהסכמת שר החינוך, אני מתקינה תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בעל אתר אינטרנט“ – לרבות מי שקיבל מבעל האתר את הזכות הבלעדית להפעיל תת־אתר, לעניין אותו תת־אתר;
{{ח:ת|סוג=הגדרה}} ”הפרת זכות קניין רוחני“ – הפרה לפי אחד או יותר מחוקים אלה: {{ח:חיצוני|פקודת הפטנטים והמדגמים|פקודת הפטנטים והמדגמים}}; {{ח:חיצוני|חוק הגנת כינויי מקור וציונים גאוגרפיים|חוק הגנת כינויי מקור וציונים גאוגרפיים, התשכ״ה–1965}}; {{ח:חיצוני|חוק הפטנטים|חוק הפטנטים, התשכ״ז–1967}}; {{ח:חיצוני|פקודת סימני מסחר|פקודת סימני מסחר [נוסח חדש], התשל״ב–1972}}; {{ח:חיצוני|חוק זכות מטפחים של זני צמחים|חוק זכות מטפחים של זני צמחים, התשל״ג–1973}}; {{ח:חיצוני|חוק זכויות מבצעים ומשדרים|חוק זכויות מבצעים ומשדרים, התשמ״ד–1984}}; {{ח:חיצוני|חוק עוולות מסחריות|חוק עוולות מסחריות, התשנ״ט–1999}}; {{ח:חיצוני|חוק להגנת מעגלים משולבים|חוק להגנת מעגלים משולבים, התש״ס–1999}}; {{ח:חיצוני|חוק זכות יוצרים|חוק זכות יוצרים, התשס״ח–2007}}; {{ח:חיצוני|חוק העיצובים|חוק העיצובים, התשע״ז–2017}};
{{ח:ת|סוג=הגדרה}} ”המנהל הכללי“ – המנהל הכללי של החברה כמשמעותו {{ח:חיצוני|חוק הספרייה הלאומית#סעיף 20|בסעיף 20 לחוק}};
{{ח:ת|סוג=הגדרה}} ”מוסד להשכלה גבוהה“, ”ספרייה ציבורית“ – כהגדרתם {{ח:חיצוני|חוק הספרייה הלאומית|בחוק}};
{{ח:ת|סוג=הגדרה}} ”הספרייה“ – הספרייה הלאומית כמשמעותה {{ח:חיצוני|חוק הספרייה הלאומית|בחוק}};
{{ח:ת|סוג=הגדרה}} ”פריט“ – עותק של דף מאתר אינטרנט או של יצירה המצויה באתר אינטרנט, שנעשה לפי {{ח:חיצוני|חוק הספרייה הלאומית#סעיף 23|סעיף 23(א)(4) לחוק}}.

{{ח:סעיף|2|גישה לציבור לפריטים שהועתקו לצורכי שימור}}
{{ח:תת|(א)}} הספרייה תנגיש לציבור פריט באחד או יותר מהאמצעים שלהלן:
{{ח:תתת|(1)}} בעמדות מחשב או אמצעי גישה אחר המצוי בבניין הספרייה;
{{ח:תתת|(2)}} בעמדות מחשב השייכות לספרייה ציבורית או לספרייה של מוסד להשכלה גבוהה והנמצאות בשטחן;
{{ח:תתת|(3)}} באמצעות רשת האינטרנט או רשת תקשורת ציבורית אחרת – באתר האינטרנט של הספרייה או באתר או חשבון ייעודי אחר שיש לספרייה שליטה לגביו.
{{ח:תת|(ב)}} תקנות אלה לא יחולו על אתרי אינטרנט או מהדורות אינטרנט, כמשמעותם {{ח:חיצוני|תקנות הספרים (חובת מסירה וציון הפרטים)|בתקנות הספרים (חובת מסירה וציון הפרטים), התשס״ד–2004}}, הנמסרים לפי {{ח:חיצוני|תקנות הספרים (חובת מסירה וציון הפרטים)|התקנות האמורות}}, למעט עותק של דף מאלה או של יצירה המצויה בהם, שהעתיקה הספרייה לפי {{ח:חיצוני|חוק הספרייה הלאומית#סעיף 23|סעיף 23(א)(4) לחוק}}.

{{ח:סעיף|3|הגבלת גישה לפריטים על פי קובץ או הודעה}}
{{ח:תת|(א)}} בעל אתר אינטרנט רשאי למסור לספרייה הודעה כי הוא אינו מעוניין לאפשר לציבור גישה כאמור {{ח:פנימי|סעיף 2|בתקנה 2(א)(3)}} לפריטים שיועתקו על ידי הספרייה מאתר האינטרנט שבבעלותו; הודעה כאמור תימסר לספרייה באמצעות התקנת קובץ לפי {{ח:פנימי|סעיף 7|תקנה 7(ב)(1)}} או באמצעות הגשת טופס לפי {{ח:פנימי|סעיף 7|תקנה 7(ב)(2)}}; קיבלה הספרייה את הודעת בעל האתר, תנגיש את הפריטים לציבור לפי {{ח:פנימי|סעיף 2|תקנה 2(א)(1) ו־(2)}} בלבד.
{{ח:תת|(ב)}} בעל אתר אינטרנט רשאי למסור לספרייה הודעה כי הוא אינו מעוניין לאפשר לציבור גישה כאמור {{ח:פנימי|סעיף 2|בתקנה 2(א)(3)}} לפריטים מאתר אינטרנט שבבעלותו, שהועתקו על ידי הספרייה לפני תחילת תוקפן של תקנות אלה (להלן – פריטים קודמים); הודעה כאמור תימסר לספרייה בטופס לפי {{ח:פנימי|סעיף 7|תקנה 7(ב)(2)}}; קיבלה הספרייה את הודעת בעל האתר, תנגיש את הפריטים הקודמים לציבור לפי {{ח:פנימי|סעיף 2|תקנה 2(א)(1) ו־(2)}} בלבד.

{{ח:סעיף|4|הגבלת גישה לפריט על פי בקשה}}
{{ח:תת|(א)}} אדם רשאי לפנות לספרייה בבקשה להגביל את הגישה לפריט מהפריטים המפורטים בתקנות משנה (ב) ו־(ג) שלהלן; המנהל הכללי יבחן את הבקשה בהתאם לאמור בסעיף זה.
{{ח:תת|(ב)}} מצא המנהל הכללי כי מתקיים בפריט שלגביו הוגשה הבקשה אחד מהמפורטים להלן, תהיה הספרייה רשאית להנגיש את הפריט לפי {{ח:פנימי|סעיף 2|תקנה 2(א)(1)}} בלבד:
{{ח:תתת|(1)}} פריט שתוכנו פורסם בטעות, והוסר, ובלבד ששוכנע המנהל הכללי כי הגבלת הגישה נחוצה, בין השאר, בשים לב לאינטרס הציבורי שבהנגשתו לציבור באמצעות ארכיון האינטרנט ולמידת החשש לפגיעה הצפויה מהמשך הנגשתו ועוצמתה של פגיעה זו; פנייה בעניין זה תהיה על ידי בעל אתר האינטרנט;
{{ח:תתת|(2)}} פריט שנטען לגביו כי תוכנו או פרסומו מהווים עבירה לפי כל דין, ובלבד ששוכנע המנהל הכללי כי הגבלת הגישה נחוצה, בין השאר, בשים לב לאינטרס הציבורי שבהנגשתו לציבור באמצעות ארכיון האינטרנט ולמידת החשש לפגיעה הצפויה מהמשך הנגשתו ועוצמתה של פגיעה זו, וכן יביא בחשבון אם הפריט הוסר על ידי בעל אתר האינטרנט מהאתר שממנו הועתק הפריט;
{{ח:תתת|(3)}} פריט שנטען לגביו כי תוכנו או פרסומו מהווים עוולה כלפי אדם או הפרת זכות קניין רוחני, ובלבד ששוכנע המנהל הכללי כי הגבלת הגישה נחוצה, בין השאר, בשים לב לאינטרס הציבורי שבהנגשתו לציבור באמצעות ארכיון האינטרנט ולמידת החשש לפגיעה הצפויה מהמשך הנגשתו ועוצמתה של פגיעה זו, וכן יביא בחשבון אם הפריט הוסר על ידי בעל אתר האינטרנט מהאתר שממנו הועתק הפריט.
{{ח:תת|(ג)}} מצא המנהל הכללי כי מתקיים בפריט שלגביו הוגשה הבקשה אחד מהמפורטים להלן, יגביל את הגישה אליו בבניין מושבה של הספרייה ומחוצה לו:
{{ח:תתת|(1)}} פריט שמופיע בו תוכן אסור בהחזקה לפי דין, בהתאם לקביעה שקבע בית משפט;
{{ח:תתת|(2)}} פריט שניתנה לגביו הוראה מפורשת מאת בית משפט שלא לפרסמו או להסירו מאתר האינטרנט שממנו הועתק הפריט או מארכיון האינטרנט של הספרייה או להגביל את הגישה אליו באתר האינטרנט שממנו הועתק הפריט או בארכיון האינטרנט של הספרייה, או הוראה מפורשת מאת הצנזורה, כמשמעותה לפי {{ח:חיצוני|תקנות ההגנה (שעת חירום)|תקנות ההגנה (שעת חירום), 1945}}, לאסור על פרסומו או להסירו;
{{ח:תתת|(3)}} פריט שאינו פריט עיתונאי או חדשותי ואשר מופיע בו מידע אשר פורסם תוך הפרת חובת סודיות הקבועה בדין לגבי ענייניו הפרטיים של אדם, ובלבד שמידע זה לא פורסם במסגרת פרסום עיתונאי או חדשותי, והמנהל הכללי שוכנע כי הגבלת הגישה נחוצה, בין השאר, בשים לב לאינטרס הציבורי שבהנגשתו לציבור באמצעות ארכיון האינטרנט, ולעוצמת הפגיעה הצפויה מהמשך הנגשתו;
{{ח:תתת|(4)}} פריט שנטען לגביו שתוכנו או פרסומו מהווים עוולה או עבירה או הפרת זכות קניין רוחני, אף שלא ניתנה הוראה בעניינו על ידי בית משפט או הצנזורה, והכול אם שוכנע המנהל הכללי כי בנסיבותיו החריגות של העניין הגבלת הגישה נחוצה, בין השאר, בשים לב לאינטרס הציבורי שבהנגשתו לציבור באמצעות ארכיון האינטרנט ולמידת החשש לפגיעה הצפויה מהנגשתו לציבור ועוצמתה של פגיעה זו, וכן יביא בחשבון אם הפריט הוסר על ידי בעל אתר האינטרנט מהאתר שממנו הועתק.
{{ח:תת|(ד)}} טיפול בבקשות לפי תקנת משנה (א) ייעשה בהתאם להוראות אלה:
{{ח:תתת|(1)}} בקשה כאמור בתקנת משנה (א) תוגש לספרייה באמצעות טופס פנייה אלקטרוני שהספרייה תפרסם באתר האינטרנט שלה ותכלול מידע המבסס את פרטי הבקשה ותימוכין לה;
{{ח:תתת|(2)}} עד להחלטה בבקשה, תיחסם הגישה לפריט שלגביו הוגשה הבקשה מחוץ לבניין מושבה של הספרייה, לפי {{ח:פנימי|סעיף 2|תקנה 2(א)(2) ו־(3)}}, אלא אם כן החליט המנהל הכללי להתיר את העיון בפריט לפי הוראות פסקה (6);
{{ח:תתת|(3)}} המנהל הכללי יבחן את הבקשה לאחר שנתן, ככל האפשר, לבעל אתר האינטרנט ולמפרסם הפריט אפשרות להתייחס לבקשה; המנהל הכללי יחליט בבקשה בתוך 30 ימים ורשאי הוא להאריך את התקופה האמורה מטעמים מיוחדים בלבד;
{{ח:תתת|(4)}} המנהל הכללי יפרט את הנימוקים להחלטתו וההחלטה תישלח לפונה וכן לבעל אתר האינטרנט ולמפרסם הפריט, ככל האפשר;
{{ח:תתת|(5)}} אחת לחודשיים תפרסם הספרייה באתר האינטרנט שלה הודעה על החלטותיה בפניות שהתקבלו לפי תקנה זו, ובלבד שאם הוגבלה גישה לפריט במסגרת החלטותיה כאמור, לא תכלול ההודעה פרטים שיש בהם משום פרסום המידע שבשלו הוגבלה הגישה לפריט; הוראות תקנה זו לא יחולו על פריטים שניתנה לגביהם הוראה מפורשת מאת הצנזורה, כמשמעותה לפי {{ח:חיצוני|תקנות ההגנה (שעת חירום)|תקנות ההגנה (שעת חירום), 1945}}, לאסור על פרסומם או להסירם;
{{ח:תתת|(6)}} המנהל הכללי רשאי, מיוזמתו או לבקשת כל אדם, ובכלל זה הגופים המייצגים את עניינו של ציבור משתמשי הספרייה, לבחון מעת לעת את החלטותיו בפניות שהתקבלו לפי תקנה זו; הספרייה תשלח הודעה בדבר הבחינה המחודשת לפונה כמשמעותו {{ח:פנימי|סעיף 4|בסעיף 4(א)}}, וככל האפשר גם לבעל אתר האינטרנט ולמפרסם הפריט, ותציע להם להעביר את התייחסותם; היתה תוצאת הבחינה המחודשת שינוי של החלטת המנהל הכללי, תודיע על כך הספרייה לפי פסקה (4);
{{ח:תתת|(7)}} ככל שהדבר ניתן מבחינה טכנולוגית, באמצעים סבירים, תגביל הספרייה את הגישה לפי תקנה זו לחלק מן הפריט, שבו מתקיים אחד מהמפורטים בתקנות משנה (ב) ו־(ג), בלבד, כך שתותר הגישה לשאר חלקי הפריט.

{{ח:סעיף|5|היתר גישה פרטני לפריט}}
{{ח:תת|(א)}} על אף האמור {{ח:פנימי|סעיף 4|בתקנה 4}}, המנהל הכללי רשאי להתיר באופן פרטני לאדם או למוסד, לפי בקשתם, גישה לפריט שהגישה אליו הוגבלה לפי תקנות אלה, אם שוכנע כי מתן היתר כאמור נדרש למטרה ממטרות הספרייה הלאומית כאמור {{ח:חיצוני|חוק הספרייה הלאומית#סעיף 3|בסעיף 3 לחוק}} או לצורך ביצוע תפקידיה כאמור {{ח:חיצוני|חוק הספרייה הלאומית#סעיף 4|בסעיף 4 לחוק}}, בשים לב לשיקולים שעמדו ביסוד הגבלת הגישה לאותו פריט.
{{ח:תת|(ב)}} החליט המנהל הכללי להתיר גישה לפריט כאמור בתקנת משנה (א), ינקוט אמצעים נדרשים לצמצום הפגיעה הכרוכה בהנגשת פריט כאמור, לאור השיקולים שעמדו ביסוד הגבלת הגישה לפריט.

{{ח:סעיף|6|גישה של מנועי חיפוש לארכיון האינטרנט של הספרייה}}
{{ח:תת|(א)}} הספרייה רשאית לאפשר למנועי חיפוש אינטרנטיים חיצוניים גישה לפריטים בארכיון האינטרנט שלה, ובלבד שההפניה לפריט בידי מנוע חיפוש כאמור תיעשה ככל האפשר על דרך של הפניה לאתר הספרייה בלבד, בלא פרסום תוכן הפריט או חלקו על גבי מנוע חיפוש חיצוני כאמור.
{{ח:תת|(ב)}} לעניין פריט שהגישה אליו הוגבלה לפי תקנות אלה, או לפי קביעת המנהל הכללי לפי {{ח:חיצוני|חוק הספרייה הלאומית#סעיף 22|סעיף 22 לחוק}}, תופיע בארכיון האינטרנט של הספרייה הודעה בדבר הגבלת תנאי הגישה אליו, ובלבד שהודעה זו לא תכלול פרטים שיש בהם משום פרסום המידע שבשלו הוגבלה הגישה לפריט.
{{ח:תת|(ג)}} הוראות תקנת משנה (א) לא יחולו על פריטים שניתנה לגביהם הוראה מפורשת מאת הצנזורה, כמשמעותה לפי {{ח:חיצוני|תקנות ההגנה (שעת חירום)|תקנות ההגנה (שעת חירום), 1945}}, לאסור על פרסומם או להסירם.

{{ח:סעיף|7|הודעה שנתית}}
{{ח:תת|(א)}} הספרייה תפרסם, אחת לשנה, הודעה באתר האינטרנט שלה בדבר פעילותה לפי {{ח:חיצוני|חוק הספרייה הלאומית#סעיף 23|סעיף 23(א)(4) לחוק}}.
{{ח:תת|(ב)}} בהודעה כאמור בתקנת משנה (א) תכלול הספרייה את שני אלה:
{{ח:תתת|(1)}} הפניה לקובץ אשר התקנתו באתר אינטרנט, או בחלק ממנו, תבטיח כי הספרייה לא תאפשר גישה באמצעות רשת האינטרנט או רשת תקשורת ציבורית אחרת כאמור {{ח:פנימי|סעיף 2|בתקנה 2(א)(3)}}, לפריטים שהועתקו מהחלק שעליו הותקן; קובץ כאמור יכול שיהיה שונה משנה לשנה.
{{ח:תתת|(2)}} טופס המאפשר לבעל אתר אינטרנט להודיע לספרייה כי הוא מבקש לראות את האתר כאתר שהותקן עליו או על חלק ממנו קובץ כאמור בפסקה (1); בטופס כאמור יציין בעל האתר אם ההודעה מתייחסת לכל הפריטים הקודמים או לפריטים שהועתקו החל בתאריך שכלל בבקשתו.

{{ח:סעיף|8|סייג לתחולה תונקתה}}
{{ח:ת}} אין בהוראות תקנות אלה –
{{ח:תת|(1)}} כדי לגרוע מסמכותו של המנהל הכללי לקבוע הגבלות נוספות לפי {{ח:חיצוני|חוק הספרייה הלאומית#סעיף 22|סעיף 22 לחוק}} לעניין גישה לציבור לפריטים באוספי הספרייה.
{{ח:תת|(2)}} כדי לגרוע מן השימושים המותרים לפי דין לספרייה או לאדם אחר באתר או ביצירה.

{{ח:חתימות|י״ח באלול התשע״ח (29 באוגוסט 2018)}}
* '''איילת שקד'''
שרת המשפטים
{{ח:סוגר}}
{{ח:סוף}}
[[קטגוריה:בוט חוקים]]